ནོ་པེལ་གཟེངས་རྟགས་ཀྱི་གཞུང་ཕྱོགས་དྲ་བར་བཀོད་པའི་གནས་ཚུལ་ལྟར་ན།སྤྱི་ཟླ༡༢པའི་ཚེས༡༠ཉིན་ཏེ་རྒྱལ་སྤྱིའི་འགྲོ་བ་མིའི་ཐོབ་ཐང་ཉིན་མོར།༢༠༡༤ལོའི་ནོ་པེལ་ཞི་བདེའི་གཟེངས་རྟགས་གནང་བའི་མཛད་སྒོ་ནོར་ཝེའི་རྒྱལ་ས་ཨོ་སི་ལུའུ་རུ་འཚོགས་ཤིང་།མཛད་སྒོའི་ཐོག་ནོ་པེལ་ཨུ་ཡོན་ལྷན་ཚོགས་ཀྱི་འགན་འཛིན་ཐོར་པེ་ཅོན་ཡཱ་གེ་ལན་གྱིས་གཟེངས་རྟགས་ཐོབ་མཁན་གཉིས་ཁྱབ་བསྒྲགས་གནང་བ་དང་།ནོ་པེལ་ཞི་བདེའི་གཟེངས་རྟགས་ཐོབ་མཁན་བྱིས་པའི་ཁེ་དབང་ངམ་ཐོབ་ཐང་རྩོད་ལེན་མཁན་རྒྱ་གར་བ་སཱ་ཏི་ཡར་ཤི་དང་།བུད་མེད་ཀྱི་སློབ་གསོའི་ཁེ་དབང་ངམ་ཐོབ་ཐང་རྩོད་ལེན་བྱས་པར་བརྟེན་ཐཱ་ལི་པན་རྩ་འཛུགས་ཀྱི་མེ་མདའ་ཕོག་པའི་ཕ་ཁི་སི་ཐན་གྱི་བུ་མོ་ལོ་བཅུ་བདུན་ཅན་མཱ་ལ་ལ་ཡོའུ་སཱ་ཧྥུ་ཀྲ་དབྱེ་གཉིས་ལ་གཟེངས་རྟགས་ཀྱི་རྟགས་མ་གནང་འདུགད་ཆ་ལོ༡༧ཡིན་པའི་མཱ་ལ་ལ་ཡིས་ཚེས༡༠ཉིན་དབྱིན་ཇིའི་རྒྱང་སྒྲོག་ཀུང་སིའི་བཅར་འདྲི་དང་ལེན་བྱེད་དུས་སྲིད་དོན་ལ་ཞུགས་འདོད་ཡོད་ཚུལ་དང་།ཕ་ལི་སི་ཐན་གྱི་སྲིད་འཛིན་དུ་འགྲན་ཞུགས་ཀྱང་གནང་ངེས་པའི་སྐོར་བརྗོད་བྱུང་།